text:
“Señor ta mi wardador, mi’n tin falta di nada
Den cunucu di yerba berde e ta ponemi sosega.
E ta hibami na awa trankil,
Pa mi bolbe haña forsa”.
Salmo: 23
A fayece cristianamente
Wilfrido A. Commenencia
*04-01-1956 – †11-09-2022
Na nomber di su:
Mayornan:
Irma Commenencia-Lesire
†Moises Commenencia
Rumannan:
Raymond y Marlie Commenencia y yiunan
Hermilda y Gordon Toussaint y yiunan
Dulce y Roel Bruinsma y yiu
Mildred Commenencia y Victor Whitfield y yiu
Rudolf Commenencia y yiunan
Lidwina Commenencia y yiu
Moises (Moi) Commenencia
Famia mucho hopi pa menciona
Sobrino y sobrinanan, primo y primanan, amigonan, su bon amiga Magaly Croes y famia, bisiñanan y ex-coleganan di douane
Nos disculpa si den nos tristeza nos por a lubida un of otro famia.
Ta invita pa e acto di despedida y entiero cu lo tuma lugar diahuebs 15 di September 2022 di 9’or pa 11’or di mainta na Aurora Funeral Home, despues saliendo pa Santana central na Sabana Basora.
Despues di entiero no ta ricibi bishita di condolencia na cas.


c: text/html

text:
L.G Smith Boulevard – Diaranson merdia a sosode un accidente ariba e parkeer plaats di un hotel high rise, aki nan te hasta un persona a resulta herida.
Tawata den careda di 3:20 cu ambulance a yega e parkeer plaats, unda e accidente lo a sosode.
E persona herida tawata ariba suela rondona pa basta hende.
Segun informacion un vehiculo aparentemente lo a herida un persona na su pia y pa e motibo aki presencia di departamento di trafico y departamento di seguro a presenta na e sitio.
Paramediconan a opta pa transporta e persona pa Hospitaal unda e lo a haya tratamento mas avanza.
Polis di trafico tambe despues di a compila su datonan a sigui su caminda.

robotstxt: allowed

filter: keep


text:
Overzicht informatiemateriaal coronavirus.
Deze Papiamentse informatie is aangepast op 1 juli 2022.
Nederlands | Arabisch | Chinees (traditioneel) | Chinees (vereenvoudigd) | Engels | Farsi | Frans | Oekraïens | Papiaments | Pools | Russisch | Somalisch | Spaans | Tigrinya | Turks
Corona-vírùs
Aki bo ta lesa tokante:
- Reglanan di gobièrnu
- Síntomanan di Corona
- Tèstmentu
- E bakuna
Konseho pa no pega otro
Laba man ku habon ora bo yega kas òf ora bo bai di bishita serka hende.
Bo ta paden? Habri un bentana òf porta.
Niester den bo elleboog.
Nu duna hende man.
Trabou i bishita
Tur hende por bai trabou atrobe.
Si bo tin keho: Hasi un tèst i keda kas
Hasi esaki tambe si bo ta bakuná!
Hasi un tèst di Corona i keda kas si bo tin un òf mas di e kehonan akí:
- mas di 37,5 grado
- difikultat pa hala rosea
- di ripiente bo no por hole òf pruf
- tosamentu
- nistermentu
- sleim den bo nanishi
- doló di garganta
Tèst
E tèst di Corona na GGD ta grátis.
Bo por traha un sita na dos manera:
- Riba bo kòmpiuter: Bai www.coronatest.nl. Bo tin mester di bo DigiD.
- Na telefòn: Yama 0800-1202.
Keda kas te ora bo haña e resultado di GGD.
Bo no por risibí bishita te ora bo haña e resultado.
Kiko bo tin ku hasi si bo tin Corona
Bo tin Corona?
E ora ei bo mester keda kas pa 5 dia.
Bo tabata den kontakto ku un hende ku corona?
Of bo ta biba ku un hende ku tin corona?
E ora ei no tin nodi di keda kas si bo no tin síntoma.
Ta importante sí pa bo:
- Hasi un tèst
- Sigui e konsehonan hopi bon pa evitá kontagio:
- Laba man hopi biaha
- Tosa i nister den e parti paden di bo èlebog
- No duna man
- No bai serka hende grandi òf hende malu
Hasi un tèst nobo mesora si bo mes haña síntoma tòg.
Keda kas te ora bo sa sigur ku bo no tin corona.
Bakuna
E bakuna kontra Corona ta protehá bo kontra e vírùs di Corona.
Bo ta risibí e bakuna via un angua den e parti ariba di bo brasa.
Despues ku bo a risibí e bakuna bo no ta bira malu di e vírùs, òf bo ta bira ménos malu.
Na Hulanda tur hende for di 5 aña por haña e bakuna
Aki bo ta haña nos foyeto tokante bakunashon. E foyeto akí ta na 13 idioma.
QR code no ta nesesario na Hulanda
Bo no tin mester di un QR code mas na Hulanda. Na hopi otro pais ainda sí.
Bo ta haña e QR code si:
- bo ta kompletamente bakuná
- bo a haña corona i bo a rekuperá
- bo tin un tèst negativo ku no ta mas bieu ku 24 ora
Download e Coronacheck-app riba bo telefòn. Akiden bo ta hinka e QR code.
Bo por haña un QR code riba papel tambe.
Bo mes por prent e. Bai www.coronacheck.nl/nl/print/
Por manda e QR code pa bo via pòst tambe.
Si bo tin otro pregunta tokante Corona-vírùs:
Yama 0800-1351
Riba e wèpsait www.Thuisarts.nl/corona bo ta haña mas informashon tokante Corona.
Deze begrijpelijke informatie is gebaseerd op de adviezen van Rijksoverheid.nl en Thuisarts.nl en is getest met taalambassadeurs van Stichting ABC.
Deze pagina wordt geregeld aangepast n.a.v. nieuwe ontwikkelingen en adviezen. Meld je aan voor de contactlijst en we houden je op de hoogte over updates.
Lees ook: Schrijfwijze: wanneer Corona-virus en wanneer coronavirus?
Wat vind jij van deze voorlichting over Corona?
Help ons door antwoord te geven op een paar vragen.


text:
“Ora bo ta un lider mal bruha, semper lo bo keda un lider incapacita, mentiroso y sin piedad pa hendenan cu bo gobierno mester a yega ultimo cinco añanan.
For di prome dia cu Evelyn Wever Croes a huramenta pa bira Prome Minister na 2017, pueblo a conoce e cara berdadero di un lider politico cu nunca a sinti e menos berguensa di traiciona su propio pueblo, kedando sin cumpli cu promesanan haci den campaña electoral,” Parlamentario Arthur Dowers a declara.
No solamente como Prome Minister y su gobierno a keda sin cumpli cu cantidad di promesa haci manera reducion di prijs di awa y coriente, reduccion di prijs di gasolin, soluciona situacion financiero di gobierno sin tuma medida contra pueblo, brinda pueblo e miho cuido medico cu por tin pero Evelyn y su gobierno a haci totalmente diferente, Dowers a sigui bisa.
“Pueblo conoce e mentiranan aki bon ya cu awe confrontando asina hopi reto, ainda e Prome Minister aki ta sigui insisti pa sigui bruha pueblo, sigui gaña cu ta pandemia cu Rusia y Ukraina ta e culpabelnan di e situacioin dificil cu pueblo ta pasando aden.
Awor cu gremionan sindical y comercial a fiha un posicion mas concreto y mas decidido contra di un maneho desastroso di gabinete Wever Croes, gobierno a cuminsa ripara cu cosnan no por sigui asina.
Diadomingo atardi AVP a tene un reunion na Cas di Partido caminda tambe pueblo a acudi for di tur bario, dunando directiva di partido, mandato pa cuminsa cu accion, pa uni e pueblo den su totalidad pa caba cu e abuso cu ta wordo impone riba pueblo cu tanto medida.
No ta caso di Benny Sevinger ta motibo di accionnan den proximo dianan pero ta un maneho sin misericordia contra pueblo di Aruba ta motibo di e accionnan aki.
Caso di Benny Sevinger tin fecha caba stipula, e proceso ta canando pa varios aña caba y Evelyn sa esey masha bon pero awor kier sconde tras di otro mentira, tras di su fracasonan contra un pueblo cu no merece esaki.
Na momento cu Evelyn tuma placa di trahadonan publico pa supuestamente yuda den Fase pa esunnan cu a perde trabou den sector priva, pa despues uza e placa aki sin autorisacion di trahadonan publico pa yena buraco den su presupuesto, esey ta loke Evelyn kier purba di haci un biaha mas.
E ta papia di retonan serio pero e unico reto grandi cu tin den e pais aki, ta e lucha contra di inflacion, crea mas tanto pa influencianan den exterior parti particularmente pa un maneho desastroso di gabinete Wever Croes, firmando acuerdo cu Hulanda y CAft cu e no kier cumpli cu nan.
Evelyn y su gobierno ta bibando den cartera di pueblo y cifranan di Banco Centreal di Aruba, ta confirma esaki pero awor e ta presenta un aumento di tarifa di faya y coriente y riba dje ta presenta un plan diabolico pa aumenta BBO cy 1% te cu 1.5%, cu lo bira un munstro cu lo ta mas grandi cu de BTW cu mester a drenta na luna di Januari proximo.
No pensa mes cu e accionnan aki cu ta na caminda, cu ta sigui crece tur dia Evelyn Wever Croes, ta accionnan pa para abuso di un gobierno cu ta gobernando pa un grupito di ‘friends and family’ lagando pueblo na merced di un inflacion crea mas tanto pa incapacidad di su gobierno,” Parlamentario Arthur Dowers a declara.


text:
Aktualmente tin hopi papiamentu riba Elegance Escort, un ‘escort service’ ku lo ta ofresé servisio pa hòmber i muhé aki na Kòrsou ku ta konsistí di entre otro sèks, masashi i baile. Outoridatnan aparentemente a bisa ku lo investigá e kaso.
Sin opiná riba un investigashon andando, mi a haña interesante pa wak si escort service ta un fenómeno nobo òf no aki. Mi a konsultá Archivo Nashonal i e korantnan Amigoe i Beurs- en Nieuwsberichten.
Escort service no ta algu nobo riba nos isla. Un 30 aña pasá un negoshante di fam M. tabata manera e mes a bisa, e promé pa bin ku un escort service. M. a konstatá ku hopi kaminda na mundu konosé e tipo di negoshi aki i a disidí di yena e buraku den merkado lokal. Asina a lanta Yankee’s Escort Services, e promé di su tipo riba nos isla.
Yankee’s Escort Services kier a ofresé e turista i hende di negoshi riba nos isla un ‘kompaño’ si e tabata deseá. M. a buska manera e a bisa: “tantu hòmber komo muhé di tur nashonalidat i koló pa traha, i no kier a mete ku loke e trahadó i e kliente por a hasi òf no ora nan ta huntu.” M. tabata konsiente ku ‘escort’ por tin un konotashon negativo i p’esei e a enfatisá ku su negoshi ta simplemente intermediá (bemiddel) pa trese hende huntu.
Magnifique Escort Service poko despues ta saka un aviso den un korant pa buska “lokale en Nederlandse gezelschapsmeisjes voor het begeleiden en het vermaken van toeristen, zakenlieden en VIP’s”.
Durante un kongreso di Seda (Sentro di Dama) na 1995, a mustra riba e fenómeno aki. Segun SEDA tabatin mes òf mas prostitushon pafó ku paden di Campo Alegre. A pidi kastigu pa tur responsabel pa prostitushon pafó di Campo.
Willemstad, Kòrsou


text:
Klaridat pa loke ta trata disponibilidat di fondo pa studiantenan bai studia den region
Minister di Enseñansa, Siensia, Kultura i Deporte
Sra. Merelyn Alcala Walle.
Bon Bini Business Centrum Schottegatweg-Oost 10
Presente
Kòrsou, 6 di yüli 2017
Tópiko: Klaridat pa loke ta trata disponibilidat di fondo pa studiantenan bai studia den region.
Apresiable Minister Alcala Walle
Diferente mayor ku tin yu ku a registrá pa bai studia den region tin un angustia i inkietut pasobra te ainda no tin klaridat si e studiante por kumpli ku nan soño i haña posibilidat pa bai studia manera nan ta deseá. Den kombersashon ku algun mayor di studiantenan ta informá ku nan a hasi tur trámitenan pa nan yunan por bai studia den region pero ku te dia di awe nan no a haña tende serka SSC si nan petishon a ser aprobá i ki dia nan por kuminsá prepará pa bai. E flecha ta aserkando i te ainda no tin klaridat pa loke ta trata e situashon aki. Di un Fuente ku ta bon na altura nos a komprondé ku pa loke ta trata e studiantenan ku tin di studia den region SSC a aserka gobièrnu ku petishon pa pone un suma di 4.4 mion na nan disposishon. Ku ta loke nan mester e aña aki pa kubri e gastunan. SSC a risibí for di gobièrnu promé un montante di 700.000 florin sigui pa 1.5 mion florin pa kual ta suma un total di 2.2 mion ku ta mitar di loke tin mester pa garantisá ku tur e studiante por bai studia. Pues na e momentu nan aki tin un insertidumbre. No tin klaridat si tur e studiante lo por bai studia den region. Hasta t’asina ku SSC ta kontemplando pa komuniká na e mayornan di e studiante ku kasi sigur pa falta di fondo nan mester warda te otro aña pa kuminsá ku nan estudio loke ta algu insulto. Esaki ta inaseptabel anto sigur pa un gobièrnu ku ta bisa ku lo e pone hopi atenshon na nos enseñansa.
Mas ainda ku den e akuerdo di gobernashon di e gobièrnu aktual a kombení pa loke ta parti di Enseñansa , i mi ta sita : “ Realisá e konekshon pa sigui estudionan den eksterior, tantu regional komo na Europa i kontinuá ku stimulashon di estudionan superior den region “ Fin di sita.
Teniendo kuenta ku loke tin stipulá den e akuerdo di gobernashon i posibel problema ku ta vislumbrá pa loke ta trata studia den region, na nòmber di frakshon di MAN mi ke hasi algun pregunta na nos Minister di Enseñansa.
1. Minister ta na altura di e posibel problema ku ta vislumbrando den sentido ku no ta tur studiante ku a registrá pa bai studia den region por hasi esaki pa motibu di inkumplimentu di Gobièrnu?
2. Ta bèrdat ku gobièrnu no a pone e fondo kompletu nesesario disponibel pa SSC pa asina garantisá ku e studiante por bai studia den region sin niun problema?
3. Minister por informá nos (komunidat) ki te pasonan ku Minister lo bai tuma pa solushoná e problema aki mas lihé ku ta posibel di manera ku SSC por dispone di e fondonan nesesario pa asina trese trankilidat pa e studiante lo tin e posibilidat pa bai sigui nan studio?
Sperando di haña kontesta riba mi pregunta nan i tambe koperashon di Minister pa resolvé e problema aki mas pronto posibel mi ta despedí,
Atentamente,
Na nòmber di Frakshon di MAN
Wimbert Hato
Miembro di Frakshon MAN den Parlamento di Kòrsou


text:
Lensu di kabes, un herensia afrikano eksitante
Seri di Herensia Kultural
Si awendia un hende lo mester a gana su pan ku maramentu di lensu di kabes, probablemente lo el a kome, meskos ku ántes, pan seku. E lensu di kabes tradishonal a bai fo’i moda. Meskos ku saya (largu) ku djèki (blusa manga tres kuart). Mucha muhénan hóben ta haña ku lensu ta antikuá. Nan ta bisti lensu di kabes sí, pero e variante moderno no ta nada kompará ku e obranan di arte di siglo diesnuebe i binti.
For di tempu ku muhénan antiano ta laga stret nan kabei, apénas nan ta bisti lensu di kabes. ‘Un hende ku a kaba di paga basta sèn pa strika su kabei sigur lo no tap’é ku pida paña, pasobra lo e ke show su peinado’, asina Sandra Leonora ta konstatá durante e seminario tokante Folklor Latinoamerikano i di Karibe – Latin-American and Caribbean Folklore – . Kasi hende no ta mira muhénan ku lensu di kabes mas riba kaya. Bo ta mira nan sí den grupo folklóriko i durante fiesta di seú. Ántes esei tabata otro. Sonia Garmers ta kòrda bon kon ántes kòki- i yayanan ku ta traha den e kas grandinan na Skalo tabata baha bai plasa. Nan kabes mará di un forma artístiko ku lensu di un tela di blòki blòki kòrá ku blanku, tela di dòbelsténchi. Ta regla esei: ‘Asina un muhé kasa e ta bisti saya largu. Tabata rekonosé un muhé di bida alegre na un lensu di kabes kòrá, mará dilanti na un sinta. Un muhé ku kana na Punda sin su kabes mará i sin mea, tabata un shishi di kaya.
Sandra Leonora ta distinguí tres sorto di lensu di kabes na Kòrsou: unu pa djadumingu, unu pa okashonnan mashá spesial i otro pa uso diario. Pa e lensu di djadumingu, yamá ‘Punta di Scharloo’, tabata usa un lensu di lenen òf katuna blanku steif striká ku bo ta dobla na forma di drihuk. Ta zòm e parti mas largu i ta mara e puntanan tras di kabes i laga punta di e lensu sosegá nèt meimei di e blatnan di skouder di e muhé. Òf, segun Sonia Garmers ta kòrda, un punta ta mustra ariba i e otro abou.
Tabata saka e ‘Lensu mará-pèchi’ for di kasi eksklusivamente na okashonnan mashá spesial, manera kasamentu òf boutiso. Un lensu di kabes kostoso, di lenen fini, blanku enkrustá ku kanchi. Entre e burakunan di e obra di bordir ta pone papel koló di plata. Tres te kuater feneta di oro tabata wanta e puntanan di e lensu ku ta pasa rònt di e kabes bin mara dilanti. E fenetanan ta obra di arte di platé, trahá di filingrana ku un bròsh meimei. Parse ku na prinsipio di siglo binti maramentu di ‘Lensu-Pèchi’ tabata kosta trinta sèn, pero awendia un maradó di lensu ta pidi mínimamente bintisinku te trinta florin pa su trabou. Pero e lensu di tur dia tabata Lensu di Madras, yamá pa e siudat na India for di unda e lenen di blòki blòki kòrá ku hel tabata bini e tempu ayá. Tabata mara e lensu ei di e mes manera ku ‘Punta di Scharloo’. E lenen di madras mester a traha lugá pa telanan di ménos kalidat, ku no ta e telanan di hilu di koló tehé na India, sino koló imprimí riba katuna na Inglatera. I awendia muhénan ta mara nan madras di tela ku tur sorto di pinto; flor, strepi òf di un solo koló. Den un entrevista ku Nel Casimiri, e maradó di lensu Cornellie Schoonhoven ta bisa: “E muhénan trahando den kunuku tabata mara nan lensu na un kònòpi, patras, den nan nèk, laga e puntanan kologá. Generalmente tabata usa un tela firme di katuna blou, pero tabatin di tela blanku tambe… Muhénan ku ta traha den kushina ta mara lensu steif na nan kabes. E oreanan ta keda bou di e lensu i e puntanan ta konopá dilanti. Hendenan ku ta traha den kunuku no ta mara nan lensu asina steif. E oreanan ta keda liber pa laga bientu pasa. Ta dobla e lensu laga un ploi. Den e ploi akí un muhé por a warda pida pida kos chikitu, manera sèn largá, un sigaria òf nan ‘kachimba’ (mitar pipa).” Kultura di lensu di kabes no a tira rais asina hundu na Kòrsou manera na Sürnam. Aya no ta e estilo di mara so ta haña un nòmber, e lensu mes i e tela tambe. Un bunita lensu o kotomisie tabata duna e muhé sierto posishon. Schoonhoven: “Mas lensu di kabes un muhé tabatin, mas riku e tabata.” Bon mirá, ta un forma di invershon. Irene Schenker durante e seminario tokante folklor latinoamerikano i di Karibe (1996): “Ora un muhé sürnam bira bieu i e bira malu, su kolekshon kompleto di lensu di kabes yamá aya anjisa, tabata un seguro pa por a paga e agensia funerario. I e kolekshon di Anjisa tabata forma e parti mas importante di herensia di un muhé.”
Muhénan sürnam ta duna e diferente formanan di mara lensu di kabes e nòmbernan di mas yamativo ku tin, manera: ‘topami na skina di hanchi’, ‘lebumai’, ‘bida ta dushi’ i ‘señorita te ainda’. Ta un kustumber afrikano. Ashantinan na Ghana i pueblonan na Nigeria-Oksidental tambe ta duna nòmber na e estilo ku nan ta mara nan lensu di kabes. I e muhé afrikano tambe ta kontabo ku su lensu di kabes ta na kua klase e ta pertenesé i kon su estado sivil ta. Kon ku bo ke yam’é lensu òf anjisa, e lensu di kabes ta un herensia afrikano eksitante.
Potrèt:
Pèchi di yaya, un lensu mará-pèchi’ pa okashonnan speshal
(diseñá pa Cenaida van Dinter)
Fuentenan
Paul Brenneker, Sambubu, nr. 10, Curaçao
Sandra Leonora, Head Scarves, in: N. Ayubi (editor), ‘Latin-American and Caribbean Folklore, Papers of the third seminar’, Curaçao, AAINA1996.
Irene Schenker, Surinamese Headties, idem,
Nel Casimiri, ‘Lensu di kabes, De ontwikkeling van de Curaçaose hoofddoek’, In: Veranderend Curaçao, onder redactie van Henny E. Coomans e.a., Stichting Libri Antilliani, 1999.
Teksto: Eva Breukink, Pòtrèt: Prince Victor.


text:
KRALENDIJK – Drs. Esther Bernabela, den su kalidat komo lider di frakshon di partido UPB den Konseho Insular i alabes Vise-Presidente di e partido, kier yega na un diálogo ku lider di frakshon di Demokrat, Clark Abraham. Pa e motibu aki Bernabela a manda un karta pa e lider di frakshon di partido Demokrat ku un invitashon pa tene un reunion kaminda konhuntamente, komo lidernan di frakshon den Konseho Insular, por yega na un entendimentu di e problemanan ku segun Abraham ta strob’e i su frakshon pa asistí na reunionnan di Konseho Insular.
Bernabela ta bisa: Rekonosiendo ku tin fayonan a ser kometé di ámbos banda, ta di sumo importansia pa mantené e sistema demokrátiko, ku tin bes ta parse di no ta funshoná. Esaki ta keda garantisá mediante e sistema di koalishon i oposishon.
Personalmente i komo e miembro senior den Konseho Insular, mi ta di opinion ku diferensia di opinion no mester ta motibu pa un kiebro den konseho insular unda no tin presensia di oposishon. Permitimi i mi ta suprayá ku ta toka nos kada un e obligashon ku nos mester sinti i karga nos responsabilidat no solamente ku nos mes pero mas aun ku e pueblo ku nos ta representá.
Pa e motibu aki mi ta ekstendé un man di invitashon den un intento pa yega na un diálogo pa mira kon pa sigui dilanti komo un Konseho Insular funshonal ku pueblo di Boneiru por ta orguyoso di dje. Un Konseho ku su diferensianan di opinion pero no kibrá i dividí. Dia di Boneiru, 6 di sèptèmber ta serka, Boneiru nos mester ta uní i no dividí. Mi invitashon no ta mara na ningun kondishon.
Sperando di risibí un kontedta afirmativo pa por enkontrá ku otro mi ta terminá ku saludos i apresio,
Drs. Esther Bernabela , konsehal Lider di Frakshon UPB


text:
Logro historico pa TEAMARUBA
Diferente medaya pa Aruba na e Weganan Centro Americano y del Caribe
Logro historico pa Team Aruba na e Weganan Centro Americano y del Caribe Barranquilla 2018
Diabierna anochi, e Weganan Centro Americano y del Caribe Barranquilla 2018 a yega su final. Pa Team Aruba completo esaki sin duda ta e weganan cu mas lo keda graba den memoria di hopi. E actuacion di nos atletanan tabata formidabel y esey a trece cune cu e prestacion y logronan tabata uno super grandi pa nos dushi isla. For di e momento cu e landado Mikel Schreuders a logra e prome dos medayanan pa Aruba, e sentimento cu nos por lucha y bataya contra e paisnan grandi a crece serca tur cu a forma parti di e delegacion. Atletanan a cuminsa kere mas ainda den nan propio capacidad y tur pero tur a haci nan maximo esfuerzo pa representa y defende e bon nomber di nan deporte y nan pais. Cada un a demostra cu nos por apesar cu nos ta bini di un isla chikito.
E cantidad di 9 medaya logra pa Team Aruba ta un record nobo pa loke ta e prestacion di nos delegacion den Weganan Centro Americano y del Caribe. Na e Weganan CAC na Veracruz 2014, Aruba a logra conkista 4 medaya en total. Prome cu esey na anja 1993 y 1998, Aruba ta logra 1 medaya mientras na 2002 y 2006 nos no ta logra gana medaya mientras na anja 2010, Aruba ta logra gana 4 medaya.
Awor na Barranquilla 2018, nos atletanan ta logra 2 medayanan di Oro, 1 di Plata y 6 di Brons. Cu e cantidad di 9 medaya conkista pa Team Aruba, nos pais a termina na un di 12 luga den 38 pais participante riba e tabla general di medaya, cual ta un logro grandisimo. Paisnan grandi manera Costa Rica, El Salvador, Honduras, Nicaragua, Haiti y Surinam a keda nos tras. Mirando e resultado na Barranquilla, esaki simplemente ta un refleho y ta bisa hopi di e desaroyo positivo y sigur progreso di nos atletanan, federacionnan, entrenadornan y tur esnan cu directamente of indirectamente ta envolvi den nos deporte.. Esaki no solamente pa esnan cu a gana medaya, pero tambe pa e atletanan cu a keda na di cuater lugar y casi a subi podium manera Philipine van Aanholt di Laser Radial, Feddison Flanders di BMX, e duet synchro di Kyra Hoevertsz y Abigail de Veer, Philip Elhage di Tiro sin lubida varios landadornan cu a yega final A y a termina bon manera Patrick a keda na di 5, Anahi na di 6, Mikel di 7 y 8 y Jordy di 8 lugar. E trabou inmenso aki a lo largo a paga cu un triunfo inolvidabel pa Team Aruba.
Pa Team Aruba por a presta di e forma aki ta hopi hende mester a traha dia y anochi pa realisa tur trabou di preparacion y ehecucion. Un di e personanan aki ta nos Hefe di Mision, Sra. Juelle Thode cu prome, durante y despues di Weganan a y lo sigui traha pa tur cos bay segun buki y finalisa e weganan sin ningun obstaculo pa nos delegacion. Un trabou sigur no facil mirando tur e reunionnan cu mester a atende tur dia, tareanan pa ehecuta, y tur otro tarea importante cu su persona mester a encarga cune cu nunca no ta facil cu e obhetivo principal pa Team Aruba den su totalidad funciona y presta den e forma mas optimal na e weganan. Pabien Juelle pa e magnifico trabou un biaha mas
E caranan di nos atleta y delegadonan na e Ceremonia di Clausura tabata uno di orguyo dificil pa lubida. E sonrisa riba e caranan tabata uno di alegria y mission cumpli. Tur hende a celebra e triunfo pa nos isla. E union entre nos atetanan ta un ehempel den e direccion cu nos tur mester bay traha pa den futuro nos deporte sigui progresa y yega unda nos tur kier mire. A lo largo ta UN ARUBA NOS TA.
E Ceremonia di Clausura tabata bunita cu a duna atencion na e magnifico trabou cu un y tur a haci na Barranquilla, Colombia sin lubida e ciudad di Cali unda e deporte di bowling a tuma lugar. A toca e honor na e atleta Arubano, Kyra Hoevertsz ganadora di tres medaya di Brons na e Weganan CAC 2018 pa ta e abanderado di Aruba na e anochi di clausura. E deporte di Aruba a sa na briya den e 23 edicion di e Weganan Centro Americano y del Caribe celebra na Barranquilla, Colombia. Aki cuater anja e di 24 edicion di e Weganan Centro Americano y del Caribe lo wordo celebra na e ciudad di Panama City, na e pais Panama. Pabien y danki Aruba pa kere den nos representantenan.
Den luna di oktober proximo Team Aruba lo competi na e Weganan Olimpico Hubenil Buenos Aires 2018 celebra na Argentina. Un weganan hubenil cu pa prome biaha lo wordo celebra den e continente Sur America. Team Aruba ta prakticamente cla y nos representantenan te cu awor ta conoci. Nos tin e duonan di beach volleyball femenino y masculino cu a clasifica esta Kayla Arends y Mali Rafini como tambe Raibiently Mercalina y Brian Howell. Tambe lo bay Patrick Sydow den tennis, Giannon Eights den triathlon y Anahi Schreuders den landamento.


text:
Ed Sheeran ta gana kaso “Shape of You”
Ganadó di premionan Grammy, eskritor i kantante Ed Sheeran a gana un bataya na U.K relashoná ku su hit di aña 2017 “Shape of You” riba djárason, i despues a kritiká loke el a yama un “kultura” di demandanan sin base pa saka plaka di artistanan ku ker evitá un huisio. Ed Sheeran i su eskritornan Snow Patrol su John McDaid i produktor Steven MCCutcheon a nenga e akusashon ku e kansion a kopia parti di “Oh Why” di Sami Switch. “Aunke opviamente nos ta kontentu ku e resultado, mi ta sinti ku e tipo di akusashonnan aki ta demasiado komun awó i a bira un tipo di kultura unda ku nan ta hasi e akusashon pensando ku e akuerdo lo ta ménos kostoso ku bai korte. (Fuente: AP)


text:
Na Kòrsou nos ta vota pa nos representantenan den Parlamento. E partido(nan) ku forma un koalishon, lo disidí ken lo bira Minister, i ken lo drenta Parlamento. Ofisialmente, niun kaminda no ta stipulá ku un persona mester tin bon dominio di idioma pa e por bira ni parlamentario, ni minister. Sinembargo, komo nos representantenan den e órgano mas haltu di nos sistema polítiko, nos komo pueblo ta spera ku nan tin e abilidatnan nesesario pa por hasi e trabou. Komo ku nos ta den reino Hulandes, tin hende ta spera ku mandatario i ministernan, tin bon dominio di e idioma Hulandes. Riba Facebook, mi a mira e siguiente opinion:
-
Contact
- lionel_326@hotmail.com


text:
E miho sonjonan ta esunnan cu bo ta sonja lanta!
Bo tabata sa?
Bo sa cu nan ta bisa cu e miho sonjonan ta esunnan cu bo ta sonja lanta, cu bo wowo habri.
Sera bo wowonan un rato asina y bay bek den e tempo cu bo tabata un mucha.
Pensa riba lo siguiente: ‘Kico bo kier a bira dia bo bira grandi?’
Bo a logra esaki? Pakico si of pakico no?
Awo habri bo wowonan y pensa pa bo mes, si ainda bo tin e mesun sonjo of deseo.
Kico bo lo kier hasi pa logra loke bo a sonja di dje y podise te hasta un tiki mas!
Scirbi nan pa bo mes den un schrift of notebook.
Repasa nan tur dia. Ki stap bo kier of por tuma awe?
Hasi’e sin miedo!
Y majan atrobe hasi e mesun ehercicio.
Y otro majan.
Y tur dia cu ta sigi.
E miho sonjonan ta esunnan cu bo ta sonja lanta!
Bo tabata sa?
Ban hunto hasi nos sonjonan pa nos bida realidad.
Tambe pa nos comunidad.
Y pa nos mundo!
Exito!
Bo mag comparti bo experencia cu e lesadornan di Comprondiendo Bida riba e pagina di Facebook.
Si cambia leynan cu ta pone tanto e mama como e tata responsabel pa e yiunan, hombernan lo pensa miho prome cu traha yiu?
Awe ta ‘Dia Internacional di Famia’. Mi ta pidi bo pa tuma un rato pa wak un video cu ta mustra nos hopi cla pakico ta importante pa nos no bira cara pa e realidad scondi den mas famia cu nos ta kere.
‘E berdad scondi’ ta un testimonio di pobresa na Corsow. Situacionnan cu ta conta pa mas isla y pais, tambe pa Aruba. E cosnan di bida cu no tur hende kier wak. E circulo vicioso di pobresa. E abuso sexual den famia. E buskeda pa amor di un muhe jong cu a pasa den tur e situacionnan aki. Y toch e ta hasi e esfuerso pa papia cu su yiunan pa nan tin un miho bida. Pero e no por su so.
E mama di 3 yiu y 27 anja ta bisa: ‘Mi no kier pa mi yiunan pasa den mesun cos cu ami a pasa aden.’ Y toch den tantisimo caso bo ta mira cu den e buskeda pa amor, felicidad y proteccion, muchanan jong ta atrae net e hende den su bida cu ta lag’e pasa den loke e no tabata kier. Manera e senjora cu ta guia mamanan den situacion di pobresa ta bisa; ‘E ta bay hopi mas profundo, cu bo lo pensa na prome instancia.’ E berdad ta cu e tin hopi di hasi cu cicatrisnan di bida. Y sin guia adecuado y comprenshon di otro, e persona ta keda pega. Pasobra niun hende a sinj’e balora su mes. Tampoco pa e explora di ki forma e por sali di pobresa dor di usa un posibel talento cu e por tin.
Tin ora mi ta puntra mi mes si e hendenan cu tin cu yuda e mamanan aki tin mas facilidadnan pa traha cun’e, e lo por yuda mas? Si cambia leynan cu ta pone tanto e mama como e tata responsabel pa e yiunan, hombernan lo pensa miho prome cu traha yiu? Si pueblo henter cuminsa wak hende den necesidad cu wowonan di compashon, y yuda pa nan haja mas balor propio, nos lo crea un miho comunidad?
Cosnan pa pensa, pa ami y abo…
Stima bo famia y stima tur famia…
Den tur e cambionan den sociedad
Un cos ta keda consistente
E curason di e mama
Cu ta duna di su mes
Mama, un hende cu por hasi milager
Mamanan ta hende cu hopi fe
Y di esaki mi no tin duda
Ni un momento so
Ora ta toca su yiunan
Un mama lo duna e ultimo gota di su bida
Pa yuda nan
Te hasta a costo di su mes
Tin mamanan cu a hasi cosnan grandi
Inspira pa nan yiunan
Otro mama ta resa
Pa pidi proteccion, salud of guia divino
Ora esey ta lo ultimo cu e por ofrese
Y bo sa un cos?
Ciencia recientemente a discubri
Cu un mucha ta hereda su inteligencia
Di su mama
Mi ta kere cu esaki ta
Pasobra cu un mama ta bira inventivo y creativo
Y sa di hasi milager ora cu un situacion inespera, presenta
Un bunita ehempel ta e e cushina di un mama
Ora su cas ta yen di bishita
Y mama a cushina solamente pa dos
Mama ta bay den frigidaire
Y e ta rende cuminda
Su weja di soppi
Of e weja di boonchi
Esun di e galinja stoba
Direpente ta yega pa tur bishitante come
Aha, e galinja stoba
Y aki mi ta corda mi mama difunto
Y su cas yen di yiu, nieto y bisanietonan
Di bishita pa dia di mama
Combersacion ta bin y combersacion ta bay
Tur ta come, tur ta bebe,
Tur ta yuda hasi cushina limpi ora caba
Famia grandi cu ta topa otro den harmonia
Mientras tanto tempo a cambia
Y ora awo mi wak atras
Mi ta realisa cu cada era tin su tempo
Den tempo
Cada generacion su propio desaroyo
Famia ta crese y ta cambia
Contacto ta bira otro
Y cu cada cabes di un generacion
Cu ta bay sosega
Tempo ta cambia
Bida ta cambia
Custumbernan nobo ta nace
Den tur e cambionan den sociedad
Un cos ta keda consistente
E curason di e mama
Cu ta duna di su mes
Pa ta e miho cu e por ta
Bou di e circumstancianan
Cu bida a brind’e
Felis dia di mama
Pa tur mama
Rond di mundo…
Ingrid Werleman, pa Comprondiendo Bida
Mei 14, 2017
Lo ta hopi bunita pa cada sector den comunidad duna atencion na e dia aki, esta e Dia Internacional di Famia. Dialuna, 15 di mei.
Dialuna, mei 15 ta Dia Internacional di Famia, manera decreta pa Nacionnan Uni desde 1996.Tema pa 2017 ta: “Famia, educacion y bienestar”
E anja aki ta focus riba e rol di famia den sociedad, e maneho di gobierno pa promove educacion di famia y tin acceso na bienestar. E atencion pa e dia ta tambe pa crea conciencia con importante ta pa muchanan haja educacion sano desde hopi chikito te dia nan bira adulto.
Un otro meta di Dia Internacional di Famia ta pa mustra gratitud na tur otro persona y organisacion cu ta juda den educacion di mucha. Asina por pensa riba wela y welonan, famia cercano, bon bisinja y amigonan, instancia, fundacion y gruponan social. Nan ta duna un man pa e famianan den un pais por tin bienestar. Ta bon tambe pa duna reconocimento na empresanan cu tin condicionnan di trabou cu ta sostene e famia dor di por ehempel ofrece oranan di trabou flexibel of parttime. Tambe na empresanan cu ta duna hoben- y grandinan oportunidad pa keda activo den trabou pa asina por juda nan famia.
Ta un dia cu nos por duna atencion den media riba e importancia pa tin e conocemento adecuado pa promove un sistema di biba cu ta bon pa nos medio ambiente y ta sostenibel. Na esnan cu ta guia famianan con pa comunica cu otro na un forma sano y respetuoso. Con pa respeta e derechonan humano y promove pas y igualdad den cada famia y pais. Y naturalmente na e instancia y personanan cu ta duna di nan tempo pa comparti nan concemento.
Lo ta hopi bunita pa cada sector den comunidad duna atencion na e dia aki, esta e Dia Internacional di Famia. Di parti di www.comprondiendobida.com nos lo desea di wak tambe actividadnan special pa famianan den bario. Tambe pa duna un carinjo special na e famianan chikito di un solo persona. Hopi biaha nan ta hendenan cu ta biba den soledad. Duna nan tambe un man di aprecio, di hermandad y humanidad.
Felis Dia Internacional di Famia di parti di www.comprondiendobida.com
Mi ta imagina mi mes cu si Cristo Hesus para awe den e haltura di mas halto, e ta wak tur e Bondad y tur e Retonan den un mundo confundi…
E soledad di Cristo Hesus den e mundo actual.
Buscando un potret di Cristo Hesus, esun aki a capta mi atencion y curason. Mi ta wak den e wowonan, e mirada cu ta wak leu aya y toch asina cerca di su mes, paden. Mi ta wak e mannan crusa y ta purba pensa cu e mente di Cristo…
Kico Cristo Hesus a pensa ora e tabata su so. Den hoffi di olijfi y e ciudad na su pia. Su so su so cu su Tata Celestial. Sabiendo kico ta E caminda, E dolor, cu como yiu di hende, E lo pasa aden.
Mi ta imagina mi si Cristo Hesus lo ta sinta riba e mesun baranca ey awe y ta wak bek riba e mundo. Mi ta kere cu E, como un Bon Wardador lo ta hopi impreshona cu e cantidad di bunita cosnan cu ta sosode den mundo… e hendenan di Bon Boluntad cu den tur adversidad y dificultad ta keda duna Bida na e Lus di Speransa pa un dia logra un mundo cu pas y hermandad.
Mi ta imagina mi mes cu si Cristo Hesus para den e haltura di mas halto, e ta wak tambe tur e gueranan, e destruccionnan, e bidanan inocente cu ta caba pa via di conflictonan den cua nan no tin arte ni parti. E ta wak e soledad di e hende den un mundo confundi. E ta wak e excesonan, e inhusticianan y e abusonan.
Mi ta imagina mi cu e ta pensa ‘Mi rumannan stima, mi lo kier pidi boso pa den e Dianan Santo aki, traha un tiki tempo, para keto un rato, sera bo wowo, bay paden y sinta un rato banda di mi riba e baranca den e hoffi di olijfi. Crusa bo mannan, sera bo wowonan, bay paden y hasi contacto cu bo curason y scucha mi curason. E ta pidi bo, pa nos hunto rescata e Birtudnan di Bida, aplica nan den bo bida di tur dia. Laga nan ta bo guia. Ban re-establese e Paraiso cu un dia mi Tata a brinda boso. Den nomber di tur e criaturanan cu ta cana rond, buscando nan felicidad den un mundo, bastante confundi….’
Felicidad, nos tur ta busc’e! Conciente of inconciente y e caminda cu ta hiba nos na dje, por ta un caminda di rosa of un caminda jena cu sumpinja. Ta depende di e nivel di conciencia di cada hende. Ta depende di su criansa, educacion y informacion cu e a busca pa haja su caminda. Buscando felicidad no ta asina dificil, si hopi profundo y fastioso ora bo mester wak bo mes den spiel.
Cuminsa pensa riba loke ta scirbi aki riba y keda pendiente pa e proximo articulo.
Tin ora mi ta puntra mi mes si ta destino of ta casualidad ta laga bo wak cierto situacionnan y pakico.
Un caminda den Playa, lorando un birada pa parkeer, mi ta mira un hobencita teenager ta bin di otro banda ta jora di un forma hopi desespera. Mi ta baha pa informa kico a pasa y ta compronde cu un persona riba un bicicleta a agredi e hobencita pa horta su telefon. E hobencita a bay den shock y tur e otro hobennan rond tabata hasi nan esfuerso pa jud’e den un forma of otro. Polis ta bin, ambulance ta bin pa atende e hobencita wardando pa su majornan jega.
Mi ta move di e sitio, pero e cara angustia y yorando desepera di e hobencita ta keda manera graba den mi mente y ta pop up cada biaha.
Mi ta puntra mi mes unda mas nos mucha y hobennan por ta echt safe den e Aruba actual. Majan ta dia internacional di hende muhe y mi ta puntra mi mes kico por hasi pa por garantisa no solamente nos hendenan muhe, pero tur hende grandi, mediano y chikito un Aruba unda bo por cana riba caya sin miedo pa cosnan malo pasa bo.
E potret ta di e ambulance cu a bin pa asisti e hobencita. Concientemente mi no ta pone e hobencita su cara. Ta mas importante pa nos protega privacidad di nos mucha y hobennan. Ta importante tambe pa nos hasi algo pa hendenan cu ta circula riba caja cu intencion menos bon. Nos no por keda wak e hendenan cu ta biba riba caya manera hendenan cu ta molester pa comunidad so. Pasobra si, nan ta! Pero nan ta tambe hendenan cu posibel problemanan profundo y malesa di adiccion. Y nan mester di tratamento y guia. Nos no por keda biba den un circulo vicioso di miedo y laga pa cada hende y famia busca nan propio solucion. Esaki por hasi cu mas y mas hendenan lo sera nan mes tras di e murayanan di nan cas pa evita cu algo malo pasa nan. Of loke ta pasa caba, nan ta tuma justicia den nan mes man.
Ami lo kier wak un comunidad di hendenan cu tin alegria di bida y ta comparti cu otro. Mi ta muhe y mi ta mama y mi ta stima mi pais. Y mi ta kere cu ta birando mas y mas tempo pa nos admiti cu nos pais a cambia hopi. Mi no kier bay bek na e cosnan menos bunita di pasado, pero si lo kier mira un Aruba cu ta dushi y safe pa biba.
Con dushi lo ta si nos por mira un sonrisa riba cara di nos hobennan. Un Aruba jena cu hendenan contento y felis.
Nos pais ta un pais hopi chikito y si nos tur enfoca riba e imagen aki y duna di nos parti, sigur nos por logr’e.
Na honor di nos mes y e generacion cu lo sigi nos, ban pone man na obra.
Awe, dia internacional di hende muhe, ta un bunita dia pa cuminsa!
Tin un cantica ta tocando na radio ‘It’s so easy to fall in love’. Berdad, cay namora ta facil, keda den amor ta poco of hopi mas dificil.
Amor pasahero bo por haj’e den cada skina di bida. Of algo cu tin aroma di amor.
Amor berdadero ta loke ta nace di paden.
Ki bunita ta ora nos por sinja nos muchanan mira amor den cada skina di bida. Bolter cada piedra y wak bida ta biba bou nan. Wak e curason cu bo por haja te hasta den e piedra mes, den e berdura, den e noot, den e batata. Mensahenan silencioso cu ta pidi nos pa nos atencion? Pa ta mas cuidadoso cu e forma cu nos ta biba. Pa ta mas conciente kico nos ta tira den naturalesa. Pa ta mas conciente di e palabranan cu nos ta saca di nos boca, di nos mente.
Di parti di Comprondiendo Bida nos lo desea pa Dia di San Valentino bira un dia di refleho cu duna amor ta algo cu nos por hasi tur dia.
Lag’e cuminsa cu e sonrisa y ‘bon dia’ cu bo ta regala na tur hende.


text:
Kon??
Nos programa di kuaresma ku a pasa tabata nos uniko
programa streng den aña
A resulta ku mayoria hende no a hañe streng. Alkontratio
Nan a hañe dushi i fasil.
Anto tòg mayoria hende a baha e 6 pa 12kg den 1 luna.
Tur ke un siguiente ròndu. Pesei nos adapté Hasie un
programa di 8 siman pa bo baha 10kg sigurá.
Nos tin espasio pa ahinda. Bo ta join?
Loke bo ta risibi.
Bo ta risibi DOUBLE di tur kos.
2 BMS drink plan.
2 luna di support di BMS team.
2 luna support di BMS team.
Tur pa yudabo baha 10 kilo Rapido
7 Breakfast, lunch, dinner i 14 snacks i 7 drinks
Tur ta fasil pa bo prepara
Tur kos lo ta kuadra pa abo,
Abase di bo informashonnan den registrashon.
Tur nutriente lo ta bon balansá
Pa bo programa ta dushi, saludabel, i efektivo
Pa bo baha 10 kilo rapido!
BMS support via e-mail ta pa.
- Bo Pregunta
- Bo mester Remplaso
- Bo ke Añadi algu
- Bo Difikultat
- etc
- Tur loke team di profeshonal por yuda pa garantisa bo eksito.
Reglanan
- Nos ta remplasa tur produkto ku bo no por/ke kome.
- Aros, Pan i Batata si ta obligatorio. Sin nan e no ta bai bon.
- Nos ta komunika solamente via e-mail.
- info@bibamassalu.com
- Nos ta responde tur e-mail asina ku nos yega na dje.
- E por dura entre 1 pa 48 ora, depende kuantu mensahe tin tur dia.
- Bo tempu di Support ta dura 1 siman mas largu ku bo BMS Meal plan, kuminsando na dia di kompra.
- Bo ta risibi bo BMS meal plan i drink plan denter di 1 pa 48 ora despues kubo hasi bo pago i mail nos bèk.
Preis i pago.
Nos ta tuma pago via
- Banko (sea online of direct den banko)
- Credit card
- Western Union.
Ahinda bo por registra i paga e prèis rebahá.
- 🇨🇼
FL.150,-FL.125,-
- 🇧🇶
$83,-$71,-
- 🇳🇱
€70 –€60,-
- 🇦🇼
AWG 150,-125,-
- Other
$83,-$71,-
Despues kubo registra nos lo manda info pa bo por hasi bo pago.


text:
NOS SELEKSHON TA KLA PA ENFRENTÁ JAMAICA MAŇAN, 25 DI YÜNI, DURANTE NOS TERSER PARTIDO DI GOLD CUP 2019!
NOS SELEKSHON TA KLA PA ENFRENTÁ JAMAICA MAŇAN, 25 DI YÜNI, DURANTE NOS TERSER PARTIDO DI GOLD CUP 2019!
Nos selekshon nashonal a hasi su trabou i a marka historia despues di a gana Honduras ku e skor di 1-0 durante nos segundo partido di Gold Cup ku a tuma lugá 21 di yüni último.
E viktoria aki ta bira e promé viktoria di Kòrsou durante nos partisipashon den Gold Cup.
E resultado aki sigur ta pone nos riba e bon kaminda pa e siguiente buèlta di Gold Cup ku ta e partidonan di kuart final ku lo tuma lugá dianan 29 i 30 di yüni próksimo.
Djasabra último nos selekshon a biaha pa Los Angeles, California pa sigui ku e preparashonnan pa nos terser i delaster partido di e promé buèlta di Gold Cup. E partido aki lo ta kontra Jamaica i lo tuma lugá, mañan, 25 di yüni 2019. Jamaica ta pará na e promé puesto riba e tabla di posishon pero nos chèns pa klasifiká ta grandi. P’esei ku mas rason nos selekshon lo mester duna tur ku tin pa bai ku e viktoria un biaha mas i gana Jamaica pa asina klasifiká pa e kuart final di Gold Cup 2019.
Resultado di nos weganan:
Tabla di posishon:
Skema di nos próksimo wega:
Aparte di e dianan intensivo di training di nos selekshon pa prepará pa nos partido kontra Jamaica, e pelotero yu di Kòrsou Kenley Jansen ta tin un bunita gesto i a regalá e staf ku e hungadónan di nos selekshon entrada pa bin presensiá e partido di su ekipo, LA Dodgers kontra Colorado Rockies. Despues di e partido, ku su ekipo a sa di gana ku skor di 6-3, ela saludá nos selekshon i a saka algun potrèt ku nan. Mas despues ela deseá nos selekshon tur klase di éksito pa e partido di mañan.
E kolekshon nobo di suèter di nos selekshon, ku ta Nike original, a yega FFK!
Aparte di e suèternan nos a risibí ‘jacket’ i karson di ‘traingspak’ tantu pa mucha komo pa adulto na diferente ‘size’ i koló.
E preisnan di nos kolekshon nobo di merkansia di nos selekshon nashonal ta lo siguiente;
- Jacket adulto (neon hel) fl.150,-
- Jacket mucha (neon hel) fl.125,-
- Suèter adulto (neon hel òf blou) fl.100,-
- Suèter mucha (neon hel òf blou) fl.85,-
- Karson di ‘trainingspak’ adulto (blou skur) fl.85,-
- Karson di ‘trainingspak’ mucha (blou skur) fl.75,-
- Shal di nos selekshon fl.25,-
E ‘size’ nan di mucha ta kore di XS te L miéntras di adulto ta kuminsá na S i ta yega te XXL.
Tur esaki optenibel na FFK bou di ora di ofisina.
Awe nos selekshon ta tin su último seshon di training p’asina nos ta kla pa e gran partido kontra Jamaica. Manera semper nos selekshon ta sigui konta ku e sosten, apoyo i bon vibrashon di hinter e pueblo di Kòrsou komo e di 12 hungadó pa e tremendo partido aki!
24 yüni 2019


text:
ORANJESTAD (AAN): Un biaha mas varios fanatico di deporte di motor tabata presente na Palo Marga Raceway Park pa asina sigui cu competencianan di Street Legal.
Den Categoria di Street Car, e ganador a bira Ergie Curie. Na di dos lugar a finaliza e driver Spephen Wever.
Den Categoria di Street Bike, e ganador a bira Igor Alberto. Na di dos lugar a finaliza Pierre Wever.
Den Categoria di Ladies Cup, e ganadora a bira Zuleika Thiel-Werleman. Na di dos lugar tin SueGin Chow.
Lamentablemente no tin ganador den Categoria Scooter, como cu net e momento ey awacero a cuminza cay masha duro na Palo Marga. A dicidi na pospone e competencianan ey pa otro biaha.
https://diario.aw/categories/noticia/deporte/resultado-di-caredanan-di-street-legal-na-palo-marga#sigProIdb4b6c5483c


text:
Tourism Corporation Bonaire (TCB) ta apuntá Miles B.M. Mercera komo
Direktor, de inmediato. Mercera ta trese dekadanan di eksperensia den e industria global di hospitalidat i
turismo na su ròl nobo, dor di a dirigí programanan den e sektor privá i públiko, ku un enfoke riba strategia
di empresa, merkadeo i desaroyo di marka i destinashon.
“E ta un privilegio pa huntu ku partnernan di e industria kontinuá no solamente riba Boneiru su reputashon
komo un destinashon pristino, ekologiko i deseabel, pero tambe pa mehorá e imagen dor di mustra e
avansenan grandi ku nos isla tabata tin durante último añanan. Pa ofrese e diversidat kulinario, variedat di
akomodashon den gran eskala i e eksperensia elevá,” segun Mercera. “Ta un periodo eksitante den
turismo i huntu ku un tim dinamiko, mi ta antisipá ansiosamente e oprtunidatnan ku lo bini pa nos.”
Mas resien, Mercera tabata un profeshonal independiente di turismo via di su kompania di konsulta, el a
baha for di su puesto na Curaçao Hospitality and Tourism Association pa persigui un ròl den politiká. El a
traha kasi 10 aña den un organisashon den sektor privá, e último 4 añanan e tabatin e posishon di
Presidente i CEO. Durante su karera, Mercera tabata involví den varios proyekto pa e Ministerio di
desaroyo ekonomiko na Kòrsou, inkluyendo maneho di “Level Playing field committee”, ku e obhetivo pa
oumentá e kolekshon di impuesto di tur e provedornan di akomodashon, inkluyendo areglo ku Airbnb; un
ròl ku e komite di transishon di ‘Curaçao Tourism Board’ pa desaroyá un rapòrt di rekomendashon i
implementá e programa di transishon pa ‘Curaçao Tourism Authority’ i partisipashon den e komite di aereo
di Kòrsou, ku e meta pa subi servisio aereo pa e destinashon. Komo un vishonario, el a transformá tambe
ku éksito e asosiashon di hotel pa kumpli ku e ekspektativa di e era nobo dor di implementá i desaroyá
strategía nobo huntu ku e tim.
Mercera no ta deskonosí na Tourism Corporation Bonaire, komo ku el a traha 2 aña den e organisashon na
komienso di su karera komo ‘Online Marketing & Product Development Executive’ promé ku el a djòin e
asosiashon di hotel na Kòrsou komo ‘Marketing and Product advocate’.
“Mi ta ansioso di ta bèk na Boneiru, awor ku mas aña di a sirbi den e industria i ku mas komprenshon di
turismo den e region,” segun Mercera. “Mi obhetivo ta pa uza mi eksperensia pa posishoná Boneiru na un
posishon di kresementu dor di kapitalisá riba e oportunidat pa nos move den un era nobo den turismo.”
Nasé na Hulanda, pero lantá na e islanan ABC den Karibe Hulandes, Mercera tin su ‘Associate degree’ den
‘hotel management’ di Aruba, su Bachelor den ‘International Hospitality and Tourism Management’ di
‘University of Curaçao’, i Master den ‘Consultancy and Entrepreneurship’ di ‘Rotterdam Business School’.
Tourism Corporation Bonaire (TCB) ta apuntá Miles B.M. Mercera komo


text:
WILLEMSTAD — Den Breve Deporte Awe bo ta risibí tur e último notisia i rumornan di peloteronan profeshonal di Kòrsou.
- E selekshon di Kòrsou ku ta representando Latino Amérika na Big League World Series a pèrdè ayera ku skor di 7-1 na man di e selekshon di Asia Pasífiko. Ku e derota aki Kòrsou lo hunga awor mañan djabièrnè kontra di e representashon di Oropa-Afrika ku ta Hulanda.
- Segun informashonnan for di Taiwan, Jair Jurrjens ta leshoná i e ekipo no ta sigur ki dia e pelotero lo por ta bek. Esaki a pone ku e ekipo di Uni-Lions mester a kontratá un otro picher pa yena e buraku. Jurrjens a sufri un “groin strain” dia 14 di yüli último den partido kontra Lamigo Monkeys.
Leshon di Jurrjens kortesia di CPBL.TV
- Bo tabata sa ku Ozhaino Albies ta e pelotero mas hóben aktualmente den Dòbel A. Albies ta 8 luna mas hóben ku e di dos hungadó mas hóben den Dòbel A.


text:
Un number di CRIB ta un number úniko mará na bo persona, pa tur hende ku ta registrá na Belastingdienst Caribisch Nederland. Na promé lugá, e intenshon di e number ta pa kontakto entre personanan i instansha di gobièrnu. Den esaki bo mester pensa na e Ofisina di Impuesto, e Entidat Públiko, Asuntu Sosial òf Studiefinanciering. Dor di usa un number di CRIB, ta posibel pa, por ehèmpel, prosesá pago korektamente na un manera fásil.
Pakiko bo mester di dje?
Bo mester di un number di CRIB ora bo tin kontakto ku Ofisina di Impuesto, por ehèmpel ora di yena bo deklarashon impuesto riba entrada. Ora di pago na Ofisina di Impuesto bo mester menshoná e number aki. Tambe ora bo kumpra un outo òf un motersaikel i ke pone e number di outo òf motersaikel riba bo nòmber na Entidat Públiko, bo mester di un number di CRIB. Ademas bo (futuro) dunadó di trabou mester di e number di CRIB pa e atministrashon di suèldo.
Privasidat
Ku e number di CRIB ta posibel pa konektá informashon na un sierto persona. P’esei hasi uso deskuidá di e number di CRIB ta trese riesgo di privasidat. Por ehèmpel mal uso di dato personal i froude di identidat. P’esei sea kuidadoso ku dunamentu di bo number di CRIB.
Warda bon
Habitante di Hulanda Karibense entre 15 i 65 aña a risibí un number di CRIB serka B/CN. Den kaso ku bo a pèrdè bo number di crib, por tuma un deklarashon di crib na e bali di Belastingdienst. Bo mester bin ku legitimashon.


text:
Oranjestad-Siman pasa, Consil General Mericano Señora Margaret Hawthorne tawata na Aruba y a reuni cu Prome Minister di Aruba, Señora Evelyn Wever-Croes. Un reunion hopiameno unda cu a toca varios tema di interes comun.
Un tema cu a delibera hopi riba dje ta e tema di refineria y e sancionnan di Merca pa cu Venezuela. Señora Hawthorne a duna Prome Minister mas splicacion di e sanccionnan y e implicacionnan y a yega na palabracionnan pa futuro.
Ambos a mustra nan preocupacion pa e crisis di Venezuela y a delibera riba e efectocu e situacion aki lo por tin pa Aruba y con Merca por yuda.
Prome Minister ta bisa cu e conbersacionnan cu Señora Hawthorne a bay den hopibon ambiente na unda e enfatisa e lasonan estrecho entre Merca y Aruba cu ta den bienestar di ambos pais.


text:
Un dushi sopi crema di spinazie, ta un sopi hopi gusta. Mas ainda si spinazie ta un di bo berduranan preferi. Tin asina hopi manera pa prepara spinazie, pero awe nos ta presenta e receta di Sopi Crema di Spinazie. Un receta cu bo por hasi’e di bo y prepar’e cu bo ingredientenan preferi agrega na e base. Por ehempel reemplasa batata blanco pa batata dushi.
E ta baha bon merdia prome cu cuminda of atardi banda di 4’or ora cu bo haya un tiki hamber. No descarta tampoco cu bo por sirbi’e entre bo famia y amigonan pa un reunion ameno na cas y ricibi bo complimentnan.
Ta sirbi: 4 persona
Tempo di preparacion: 15 minuut
Caba di cushun’e den: 30 minuut
INGREDIENTenan
2 cuchara chikito zeta di oleifi ( extra-virgin olive oil).
1 siboyo corta chikito (opcional).
2 tenchi conoflo machica (opcional).
1 liber preferibel di Batata russet of esun di bo preferencia , pela y corta na bloki chikito di 1/2" (inch).
Batata Russets (Burbank) tambe yama batata Idaho ta grandi y oval c’un casca medio bruin scur, no liso y un tiki duro y ola aki aya.Esaki ta un batata specialmente pa machica. ...pa traha como mashed potatoes…
1 lb. spinazie, corta su takinan afo
4 c. (of 2 pints = 1 quart = 32 oz.) bouillon di galiña of vegetarian mushroom
Mita kool chines of e cantidad cu bo ta prefera
Salo Kosher of Himalayan na smaak
Black pepper na smaak, machica fresco
1 cuchara chikito di Ketjap
Currie na smaak
Mushroom Seasoning na smaak
(solamente si bo ta sinti cu mester pone un tiki mas)
1/2 cup heavy cream regular of crema di cream cheese vegetariano, y suficiente pa decora e sopi despues.
Pa CROUTONS
3 tbsp. butter
1 quart di pan corta na bloki chikito
Salo Kosher
Metodo:
Paso 1
Keinta e zeta den un weya riba candela mediano.
Agrega e siboyo (opcional) y cushin’e pa mas of menos 5 minuut, te ora cu e bira moli y transparente.
Drei e conoflo aden (opcional)
Den un panchi nos ta bay stoba e kool Chines (Chinese cabbage)
Despues pone e kool Chines den blender y lage blend te bira un papa y pone den e comchi separa.
Herbe den un weya un of 2 boshi grandi di spinazie ( corta e takinan/ stengelnan afo) of 3 te 4 paki frozen di Spinazie
Drei e rato rato, te ora cu e spinazie bira un berde briyan..mas of menos den 10 minuut. …pues NO LAG’E HERBE HOPI SI….
Saca e spinazie di weya pero laga e awa di e spinazie den e weya.
Pone e foyonan di Spinazie un banda pa blend despues cu e batata.
Herbe Batata den un weya grandi, te ora e bira moli 15 minuut
Machica e batata cu a herbe, tira dos cuchara di lechi en polvo (of lechi di bo preferencia sea Almond, Oat, Rice etc.,) den dje y bash’e den e weya cu e awa di spinazie, tira dos of tres cuchara di Mushroom seasoning of e bouillon di bo preferencia
Pone salo cu pepper na smaak
Paso 2
Pone dos cuchara grandi di ketjap, un cuchara di sucu bruin.
Un cuchara di currie, kisas despues mester pone un poco mas.
Prepara bo blender.
Basha e spinazi den blender te ora cu e bira suave.
Separ’e un rato den un comchi.
Awor ta keda blend loke tin den e weya cu e batata machica
Despues basha tambe e crema di e kool Chines den e weya
Y por ultimo e spinazie .
Tira aden tambe e heavy cream y sigui drei.
Paso 3
Lag’e herbe candela abao pa 15 pa 20 minuut y purba wak si mester mas Ketjap of Currie of un poco mas mushroom seasoning.
Bo sopi ta basicamente cla!
Traha CROUTONS
Den un panchi mediano riba candela mediano dirti e manteca.
Agrega e blokinan di pan y hasa nan.
Drei nan constantemente pa mas of menos 3 minuut,pa nan hasa tur banda te ora cu e pan bira un color di bruin oro.
Pone handtowel cla pa pone e blokinan di pan riba dje y mesora tira salo riba dje. (na smaak)
Paso 4
Ora bo ta bay sirbi bo sopi; decora bo Sopi Crema di Spinazie cu e heavy cream y su croutons nan.
Por sirbi’e cu: Pan Bati y Funchi ala Crioyo !
Bon Apetit !


text:
Despues di ricibi e serie basico di vacuna contra COVID.
E certificado di vacunacion Europeo DCC ta valido 9 luna
ORANJESTAD, Aruba – 27 januari 2022
Desde 1 di februari 2022 reglanan nobo cu ta regarda duracion di validez di e certificado di vacunacion Europeo (Digital Corona Certificate of 'DCC") lo drenta na vigor. E motibo pakico ta introduci cambio den duracion di validez di e certificado DCC ta relaciona cu reduccion den efectividad di e vacuna cu tempo. Esaki significa cu desde luna di februari di aña 2022 e validez di e certificado di vacunacion Europeo ta caduca 9 luna despues cu e persona ricibi su ultimo vacuna di e serie basico. Cu serie basico ta referi na e prome y di dos dosis di e vacuna di Pfizer of na e 1 dosis di e vacuna Johnson & Johnson.
Pa esnan cu a ricibi e prome y di dos dosis cu e vacuna di Pfizer of 1 solo biaha e vacuna di Johnson & Johnson (Janssen) y no a haña e booster shot ainda, lo haña nan mes confronta cu varios pais Europeo lo no acepta e certificado di vacunacion di e serie basico mas. E validez di e certificado di vacunacion DCC por afecta no solamente e posibilidad pa drenta un pais, pero tambe pa haci uso di diferente servicionan manera entre otro den horeca y eventonan cultural. Pa esnan cu a haña e booster, e validez di e certificado di vacunacion DCC lo wordo extende cu 9 luna despues di e booster-shot.
DVG ta sigui recomenda tur persona di 18 aña bay ariba pa tuma e booster shot mas pronto posibel, cu ta 3 luna despues di e di dos vacuna di Prifzer of 3 luna despues di e vacuna di Johnson & Johnson. E booster shot ta precura pa e persona tin un mihor proteccion contra e variante di Omikron y ta preveni hospitalisacion door di percura pa tin un cantidad grandi di anticurpa como resultado di un boostershot recien. Persona cu a hanja un infeccion di COVID19 recien, mester warda 3 luna despues di a test positivo pa tuma e booster shot.
DVG ta recomenda tur biaheronan pa prome cu nan biaha tuma bon nota di e reglanan cu ta regarda vacunacion y testing di e pais di destinacion. Cada pais ta decidi su mesun reglanan pa cual motibo reglanan pa drenta cada pais por ta diferente. Esnan 18+ cu ta desea e booster shot por walk-in na e prikpost di DVG situa na Centro Libertador Betico Croes of na e unidad mobile dependiendo di su ubicacion.
Pa mas informacion di orarionan di vacunacion y e diferente ubicacion di e unidad mobile di vacunacion por tuma nota di informacion riba www.arubacovid19.org, riba facebook-page di DVG cu ta Directie Volksgezondheid DVG Aruba of por yama e COVID19-helpdesk via 2800101 durante orarionan di oficina.


text:
Banzju
Seri di Herensia Kultural
Alvin “Buck” Caines a nase na St. Eustatius 75 aña pasá. Sabanonan frekuentemente a trese e hóben músiko bin toka na nan isla i 56 aña pasá Caines a disidí di keda. E ta kòrda ku sabanonan tabata gosa di konsiertonan di baile realisá pa amatùr; hendenan ta bini huntu espontáneamente pa toka banzju, kitara, drùm, maraka i otro instrumèntnan.
Banzju ta un instrumènt musikal popular pa su ligeresa musikal, su tamaño kompakto, i su uso fásil. Ta konosí ku e instrumènt ta di orígen afrikano. Katibunan trahando riba plantashi merikano a yam’é un instrumènt popular banjar, banza, o bangie. A introdusié universalmente via ‘19th century merican Minstrel shows’. Si el a bini Caribe via e popularisashon merikano akí òf via Inglatera o dirèkt via Afrika mester investigá ainda.
Caines ta kòrda kon hopi konsierto na e isla tabata kuminsá 8 or di anochi i kaba te ora solo sali. “Mayoria di nos no tabata sa lesa muzik”, el a bisa ku nostalgia, “tur hende tabata toka pa oido.” Tabata skohe i siña e melodianan via radio òf disko toká riba fonograf. Mayoria di músiko tabata skucha un piesa un biaha so i ya nan por a tok’é i wals tabata e muzik di balia mas popular. Awendia masha poko biaha tin suare musikal na Saba, komo televishon a okupá nan lugá, asina Caines ta pensa.
Sin embargo, ora resientemente un hende a pidié traha algun banzju e tabata enkantá. “Ora hende mira nan, nan ke un, sea nan sa toka òf nò,” tabata su komentario.
“Tempunan ayá, semper nos mes tabata traha nos instrumèntnan,” el a añadí.
A tuma Caines un siman pa el a traha kada instrumènt. E no tin hèrmènt eléktriko pa traha kun’é i el a usa solamente material ku ta haña na Saba. E promé paso tabata pa traha kurpa di e banzju ku un pida palu di mahòk ku ta krese riba seru na Saba. Ora el a krea un disko di aproksimadamente 5.5 dùim den diameter i 2.5-3 dùim diki, e ta koba ku beitel i martin un sènter di 4- dùim, lagando un drùm na forma di ‘donut’. E nèk, e diapasòn (kaminda e dedenan ta move ariba) i e winchi (pa ahustá e kuèrdènan) ta trahá di un simpel pida palu di pispein, sin inkrustashon.
Ta pega, ku leim di karpinté, e pida largu di 15¾- dùim na e drùm, ku un otro pida na forma di rabu di palomba. E ta dun’é e ora ei dos man di vèrnis.
E trastenan riba e diapasòn ta di waya di telefòn di koper ku Caines a hasi plat. El a orkestrá e diapasòn promé ku e hinka e 12 trastenan horizòntal, kada un mas o ménos 1½ dùim largu, kaba el a yena henter largura di e diapasòn, hasié pareu. El a usa un pida ‘shingle’ di palu pa traha e brùg prinsipal, ku el a hinka nèt riba e delaster traste serka di e winchi.
Entretantu el a logra haña pida kueru di konènchi serka un bisiña. El a laga e kueru bèrdè seka promé ku el a span e riba su rudia i usa un blet fleksibel pa kita e kabeinan. Kaba el a span e kueru sin kabei i kolog’é banda di su kasita pa e seka na solo. Despues ku el a seka, el a pone e kueru kurti den awa – sin nada di kímiko aden – pa e bira suave. Ku kuidou Caines a span e kueru muhá riba e drùm di mahòk i want’é bon ku klabu chikititu sin kabes. E kueru ta hala sera ora e seka. E ora ei e ta skür e te ora e bira masha fini, manera pèrkamènt dòf. Seguidamente ta bini e tokenan final: Ku un tiki aluminio ta forma un rant riba un otro erante di ‘donut’, ku ta dobla riba rant di e drùm di mahòk, pa sigurá e pèrkamènt. E rabu kaminda ta bai pega e 4 kuèrdènan ku a kumpra na pakus, ta pega na bòm di e drùm i ta hinka e 4 klavianan pa ahustá e kuèrdènan den burakunan borá den e winchi. Último kos pa agregá ta e brùg di pia, tambe kobá for di un pida shingle, pa wanta e kuèrdènan for di e drùm di pèrkamènt.
Caines ta serka di bende e sobrá banzjunan. Asina el a kaba monta e kuèrdènan e tabata kla pa toka nan pa kualke hende interesá. “Si bo kuida e instrumènt, e ta durabo hopi tempu,” asina Caines ta mustra.
Portrèt
Buck Caines ku un banzju akabá na man robes, i trabou den proseso na man drechi.
Teksto i foto: Suzanne Nielsen


text:
Catashi, Diaranson algo prome cu 2’or di merdia a sosode un accidente cu basta daño material y hende herida, esaki a sosode na altura di e bocht skerpi na Catashi, un Toyota Yaris shinishi y un Nissan March a dal semi frontal contra otro.
E impacto tabata hopi fuerte cu e chauffeur di e Nissan March a resulta herida. Den e yaris tabata tin un baby pero no tabata mustra herida. Mesora a pidi pa presencia di polis y ambulance.
Na yegada polis a cera e caminda, ambulance tambe a yega hopi lihe na e sitio y a atende cu e herido y despues a transport’e pa hospital pa un checkeo medico mas avansa. Ambos auto a ricibi hopi daño material, e Toyota Yaris e e wiel banda robes a ranca completamente y e march a haya hopi daño material na e parti di dilanti y na banda robes. Ambos auto no por a move mas riba nan mes y a pidi pa takelwagen.


text:
E barku di patruya Zr.Ms. Holland a sali for di Den Helder awe ku direkshon Region Karibe. Defensa pa e motibu ei, despues di un par di luna, atrobe tin nan barku di patruya stashoná den e region.
Zr.Ms. Holland sigun ta spera lo yega 26 di mei, pa medio di su entrada seremonial na Kòrsou. Durante su tempu den Region Karibe, e tripulashon ta dirigí su mes entre otro riba operashonnan kontra di terorismo i kontrabanda di droga i arma. Forsanan Armá ta duna supstansha ku esaki na su tareanan konstitushonal. Tal komo mantenshon di e órden legal internashonal. E operashonnan ta tuma lugá den koperashon ku partnernan stratégiko tal komo Wardakosta Region Karibe i ‘Joint Interagency Task Force South’ Merikano.
Zr.Ms. Holland ta un embarkashon Oseániko di Patruya (Oceangoing Patrol Vessel -OPV) i e tin un helikòpter marítimo NH90 a bordo.
Na fin di desèmber aña pasá, e promé barku di patruya Zr.Ms. Groningen a bolbe bek Hulanda pa motibu di problemanan tékniko. Durante e periodo promé ku esei e tripulashon di e barku a interseptá entre otro míles di kilo di droga. Defensa tin 4 barku di patruya di Klase Hulandes. Esakinan ta navenan fleksibel pa ser usá pa vigilansha di nos kosta i awanan teritorial. Zr.Ms. Holland den kuminsamentu di 2018 tabata barku di patruya den Region Karibe pa último biaha.


text:
TA NÒRMAL KU AWOKI AINDA NOS TA SKLAMA PA IGUALDAT DEN REINO?
No tin mas siegu ku esun ku no ke mira.
Sekretario di TPK Sr. Jonathan Symor ta señalá riba un tópiko ku algun siman pasá tabata den prensa i media sosial. E ta bisa: “Nederland gaat op slot”.
E tópiko ku algun siman atras a lanta basta stòf ta enserá ku 2e Kamer ke pasa ún lei ku, suidadanonan di Aruba, Kòrsou y St. Maarten lo no por emigrá pa Hulanda mas, vooral e hoben nan. Hulanda lo bini ku reglanan basá riba nivel di estudio y òf situashon ekonómiko pa bo por establesé bo mes na Hulanda.
Trabou pa Kòrsou TPK a realisa un investigashon i por splika komunidat ku esaki tabata ún (wetvoorstel) proposishon di lei, ku
Mr. Bosman di VVD a bini kuné fo’i 2012. E ta motiva ku hopi hende hoben for di Antias y vooral for di Kòrsou ta kai den man den hustisia na Hulanda, y ku e hobennan akí no tin ningun futuro na Hulanda. P’esei mester kuminsá pon’é restrikshon nan pa manda e hobennan aki bek Antillen of prohibí nan pa emigrá na Hulanda. Y tambe e ta spera meskos ku Kòrsou kier a pasa e lei 80/20 pa defendé yunan di tera, e ta spera tambe ku Kòrsou lo komprondé su ponensia aworaki.
Pero e lei aki a keda bari for di mesa den 2016! TPK no ta komprondé pakiko ta bolbe publiká e stuk aki aworaki!
Pero e lei aki ta enfatisá riba kon Hulanda ta mira e paísnan den karibe ku ta forma parti di e, asina jama “REINO HULANDES”. Tur kaminda na mundu tin hobennan ku ta kai den mundo di kriminalidat, akaso nos di Kòrsou ta otro? Pero no ta prome, ni uniko bia, nos por kòrda tempu ku Hulanda ke a introdusi un otro tipo i kolo di pasport pa nos. Ketu bai den konseho di minister di Reino, Hulanda tin mayoria. Nos tin apenas 1 minister plenipotensiario huntu ku esun di Aruba i St. Marten. Pues na final semper ta Hulanda tin mayoria. Dikon na 2022 ainda nos ta asombra ku nos no ta igual den Reino. Nos mester habri nos wowonan pa e realidat si.
Awor Hulanda si ke pa Kòrsou tuma tur indokumentado òf asina jama “asielzoekers” sin nos sa ken nan ta. Hues ta dikta sentensiá pa laga nan den libertat riba nos isla, sin nan tin ningun manera legal pa sobrebibí riba nos isla. Hulanda ta papia di asta manda e asielzoekers di Ukrania aki na Kòrsou sin nan por papia nos idioma y sin nan tin ningun fuente di entrada.
FKP tin un lista di mas ku 5000 yu di Kòrsou wardadó riba un kas of un lugá di biba pa hopi aña kaba. Tin problema pa haña skol pa bo yu. SVB tin problema pa paga kuido. Hulanda lo buta fondo pa e asielzoekers so òf pa Kòrsou tambe?
TPK ta puntra si nos kuminsá ku buta kondishonnan basá riba intigridat riba hues nan Hulandes Europeo ku ta bin traha aki na Korsou, si lo sobrá Hues den kas di korte. Òf laga tur Hulandes Europeo deklará for di unda nan fuente di entrada ta promé ku emigrá na Kòrsou lo ta un bon idea?
Ta bon pa e gobernashon aktualmente siña for di e manera ku Hulanda ta trata e país nan den Reino Hulandes y komprondé ku hamas Hulanda lo mira nos komo un partner igual.


text:
Louis-Philippe Römer den seri Sombra di Koló
Lekturanan
Djasabra último, dia 10 di yanüari Louis-Philippe Römer a duna un charla sumamente interesante tokante stereotipo na Kòrsou i kon esaki ta pone rasismo bira mas fuerte i sigui perdurá den nos komunidat.
E charla a bai mas spesífiko riba kon propaganda polítiko di diferente partido polítiko ta kontribuí na esaki. Römer su presentashon tabata un éksito rotundo i a hala un públiko asina grandi ku kasi tabatin hende ku no por a drenta den e biblioteka di NAAM.


text:
Dialuna pasa di 3’or atardi ariba e caminda di Druivenstraat na Dakota chauffeur den un hyundai tucson a lora dal...Read more
Dialuna mainta ariba e caminda principal di Savaneta poco pariba di La Granja a sucede un accidente caminda un hyundai...Read more
Diadomingo marduga dos homber a baha for di un hyundai accent V-2955 manda un baranca y drenta horta na Geroge’s...Read more
Diasabra anochi ariba e caminda di Hooiberg pa Santa Cruz altura di Well Well bar rest a sucede un accidente...Read more
Diasabra mainta trempan patruya di San Nicolas a presenta na e crusada di Lagoweg y Bernhardstraat altura di Carnival Village...Read more
Diasabra marduga un famia turista gosando di nan vakantie na Aruba despues di un trip a yega bek na nan...Read more
Diabierna anochi na e crusada na Bubali pa bay Koyari a sucede un accidente di auto basta fuerte, polisnan a...Read more
Diabierna prome cu 8’or anochi un persona atento na San Nicolas mirando den area di lama a capta dos luz...Read more
Diabierna anochi patruya di Santa Cruz a haya un toyota tercel hinca den mondi pabou di e dam na Cas...Read more
Diabierna atardi dos persona a keda herida den accidente ariba e caminda na Hato pariba di e rotonde. Ta na...Read more
Diabierna pa 4 or atardi algun persona a constata cu den Setar Seroe Blanco tin un tas laga atras den...Read more
Diabierna den careda di 1:30 marduga un persona atento den Rudolfarendstraat a tuma nota con un pickup blanco den reverse...Read more
Diabierna alarma di Casa de Lannoy situa den Caya a activa na momento cu Polis y e patrol di security...Read more
Diahuebs atardi poco pabou di e ex luznan di trafico altura di Drive Inn na Balashi a sucede un accidente...Read more
Den e birada skerpi na Rooi Frances diahuebs anochi chauffeur di un kia picanto a bay den banda dal frontal...Read more
Diahuebs atardi riba e caminda di Jaburibari altura di Tesco supermarket a sucede un accidente fuerte na momento cu un...Read more
Diahuebs den careda di 2 or atardi personal di Botica Santa Anna na Noord a pidi asistencia di Polis debi...Read more
Un ciudadano diahuebs mainta a cera su curpa den cas y lock porta ora a mira un persona desconoci bisti...Read more
Pa algun dia caba tin un boto casi gezink den e lama na Barcadera prome cu bay entrada di waf....Read more
Diahuebs mainta pa mas o menos 9:30 central di polis ta haya un yamada bisando cu un atraco lo a...Read more


text:
Coca-Cola
Coca-Cola ta un marca di cola. E refresco aki ta traha pa The Coca-Cola Company y ta wordo bendi mundialmente. For di 1893 "Coca-Cola" ta un marca di negoshi registra.
Historia[editá | editá fuente]
John Pemberton, boticario, a saca Coca-Cola na 1886. E bebida aki a desaroya como un bebida alternativo no-alcohol bendi pa e unidadnan di imitation alcoholico di Vin Mariani. E tawata bendi den pochi cu sirop cu bo tin bruh'e cu awa. Na dado momento un bartender a haya idea pa bruh'e cu awa di gas cu nos conoce coca-cola awe.
E idea pa yama e "Coca-Cola" a bin di su compañe di negoshante Frank Robinson. E letter di ola riba e producto tambe ta di Robinson. E logo, e boter y e bebida ta forma hunto e strategia di marketing danki na Coca-Cola cu ta un marca conoci rond mundo.
E prome fabrica di Coca-Cola tawata 1894 na Vicksburg, Mississippi. Na cuminsamento Coca-Cola por a cumpra riba garoshi na canto di caminda, asina yama Nickel cu ta otro palabra pa placa si 5 dollarcent. Asina lihe el a bira conoci rond Merca y mundialmente tambe.
Actualmente bo por cumpra Coca-Cola tur caminda, di e barionan rico di Los Angeles, te cu e barionan pober di Thailand. E ta wordo mira mas tanto como simbolo di Merca. E prijs, durante tempo, a bay cambiando hopi cu bo por a cumpr'e pa 5 cent. Awo e ta costa mas of menos 1 dollar/euro.
Boter[editá | editá fuente]
E diseño original famoso di e botr'i Coca-Cola ta specifica reconocibel den colo scur y ora e kibra tambe. E forma di e boter ta traha di e forma di e berdura di mata di coca.
E ingrediente di coca (noot di coca y coca) no a duna hopi "inspiracion", di manera cu el a haya un plachi di e mata di coca den e buki di Encyclopædia Britannica, cu tawatin e forma y e curvanan corecto. Na 1915 e boter a wordo diseña pa Earl R. Dean, suplado di glas, y na aña 1915 el a haya un patent. E botr'i Coca-Cola tun forma reconocibel registra como marca na 1960. Na 1955 e boternan a bay na benta pa prome bes.
Nan a pone riba e bleki e logo tambe. E rabo cu tawata bay rond di e boter tawata un boog y awo el a haya un forma di un glas.
Ingrediente[editá | editá fuente]
E nomber di Coca-Cola ta bin di mata di coca pa stimula e efecto noot di coca pa smaak. E nomber componi di Coca Cola ta un secreto, e ta consisti di:
- carbonat di hidrogeno
- Fructose (sucu di fruta) of sacharose (tabla di sucu) pa hacie zoet
- Fosforzuur E338
- Caramel pa colo
- cafeina
- gom arabiga
- noot di kola, nan ta fuente importante pa cafeina.[1][2] For di 1905 e cafeina a wordo reduci. E contenido di cafeina ta awo nificativamente menos cu koffie y te. Ta sisti un variedad completo sin cafeina.
- mata di coca, e ta wordo uza di mata di coca Peruano despues di extraccion di cocaina.[2][3] Pa e compania di, The Coca-Cola Company, ta un exepcion di haci negoshi riba prohibacion di negoshi di Nacion Uni pa e matanan di coca.[4] E cocaina extrai ta wordo bendi pa uzo di anestesico local pa docto di HNG (horea, nanishi, garganta: otorinolaringologia). Aunke nan a laga sa riba nan website cu nan a decocainisa e mata di coca, a nenga di bosifera ora di puntra e decocainasimento di mata di coca den Coca-Cola.[5]. [4][6] Te 1905 no a decocainisa e matanan y a contente cocaina den e Coca-Cola. Pemberton a tuma e idea aki di e bebida Frances, Vin Mariani, cu tawata contente extracto-coca.
- 7x, tambe yama 'contenido secreto'. Niun hende, cu exepcion di un grupo di hende, sa cua contendo tin. Ta bisa cu esaki ta e motibo hopi otro bebida di coca e smaak di Coca-Cola no por iguala.
Coca-Cola ta masha zuur cu un balor di PH mas of menos di 2.6.[7] Door di añadi sucu ta wordo haci solamente pa hende smaak e.
Na 2007 a bende na Estados Unidos y Belgica Diet Coke Plus (na Belgica: Coca Cola Light Plus) un variante di bebida light, unda tin vitamina (Niacine, B6, B12) y mineral (zink en magnesium) .
Mito over Coca-Cola[editá | editá fuente]
Tocante mito di Coca-Cola tin masha storia mes, specialmente esun di leyenda urbano. Un di nan ta:
- Coca-Cola ta kita mancha di paña (tambe mancha di sanger);
- Coca-Cola ta haci cabey scur bira blond;
- Coca-Cola Light (pa otro pais Diet Coke) ta un remedi soberano contra diarea y biramento di stoma;
- Tawatin un homber den un fabrica cu a cay den un ketel y ta bisa cu a haya su djente, el a disolve completamente.
- Coca-Cola a wordo añadi cu aspirina cu ta un afrodisiacum masha sterki mes. E ta asina fuerte esun cu consumie miho prome lo bay cama. Segun otro version, cu no ta combinacion di afrodisiacum , sino ora bo consumie e ta haci bo loco y hyperactivo.
- Cu Coca-Cola a saca idea di e homber di Pasco (naturalmente e tawata sisti pa hopi tempo, pero Coca-Cola ta responsabel di su forma actual y colo di paña)
- Solamente cinco lider di e compania conoce e formula di e sirop, anto e chens cu mes tempo nan por muri, ta p'esey nan no por ta hunto den un auto of avion.
E serie di television MythBusters a investiga e prome aña e cantidad di mito riba trahament'i Coca-Cola, cu resultado hopi pret.
Sorto di Coca-Cola[editá | editá fuente]
Otro link[editá | editá fuente]
Lista di fuente[editá | editá fuente]
- ↑ (en) Extracten van de kolanoot worden gebruikt in de geheime recepten van de Coca-Coladrank, vooral vanwege het hoge cafeïnegehalte; bron: Mary Bellis, The History of Coca Cola
- ↑ 2.0 2.1 (nl) Op de website van Coca-cola (onder "Gezondheid" → "Zit er cocaïne in Coca-Cola?") wordt vermeld dat "één van de basisingrediënten van Coca-Cola wordt gemaakt uit Zuid-Amerikaanse cocabladeren, maar dit zijn bladeren die zó behandeld zijn dat ze geen cocaïne bevatten. Het tweede basisingrediënt wordt verkregen uit de Afrikaanse kolanoot die cafeïne bevat."
- ↑ (en) Volgens een artikel uit 2004 in The Washington Times koopt een bedrijf in Maywood, New Jersey circa 100 ton gedroogde Peruaanse cocabladeren per jaar voor The Coca-Cola Company. Een citaat uit dit artikel: "Coke dropped cocaine from its recipe around 1900, but the secret formula still calls for a cocaine-free coca extract produced at a Stepan Co. factory in Maywood, New Jersey. Stepan buys about 100 metric tons of dried Peruvian coca leaves each year, said Marco Castillo, spokesman for Peru's state-owned National Coca Co.". Bron: Benson, Drew (19 April 2004), "Coca kick in drinks spurs export fears", The Washington Times.
- ↑ 4.0 4.1 (en) De Boliviaanse president Evo Morales heeft zich (in een campagne voor opheffing van het VN-handelsverbod in cocabladeren) beklaagd over het feit dat het gebruik van cocabladeren alleen voor The Coca-Cola Company legaal is, maar niet voor andere consumenten- en medicinale doeleinden. Letterlijk: "Why, he demanded, is it "legal for Coca-Cola" but not other consumer or medicinal uses?" Bron: Langman, Jimmy (October 30, 2006), "Just Say Coca", Newsweek on MSNBC.com. Ook in dit Newsweek-artikel wordt gerefereerd aan Enaco, het staatsbedrijf voor de productie van cocabladeren, dat cocabladeren als smaakstof verkoopt aan The Coca-Cola Company. Er wordt in dit artikel gesteld dat voor The Coca-Cola Company een uitzondering is onderhandeld op het VN-handelsverbod op de handel in cocabladeren.
- ↑ (en) The New York Times. Vrijdag 1 juli 1988. Clifford D. May - How Coca-Cola Obtains Its Coca Volgens dit artikel nam de "Stepan Company" in Maywood, New Jersey aan het eind van de jaren '80 588 ton cocabladeren af voor The Coca-Cola Company. De geëxtraheerde cocaïne wordt doorverkocht aan Mallinckrodt Inc, die het verwerkt in farmaceutsche producten
- ↑ (en) Ceaser, Mike (1 February 2006), Colombian farmers launch Coke rivals, Nasa Indian territory, Colombia: BBC News
- ↑ What is the pH of Coca-cola? TULARC chemistry FAQ.
- ↑ Template:Voetnoot web
- ↑ Template:Voetnoot web


text:
Kontinuashon di reunion Públiko di Parlamento di 3 di mart’17, riba 7 di mart 2017
Na Medionan di Komunikashon
Willemstad, 6 di mart 2017
Bo referensia: Bo karta: Nos number:
Tópiko: Reanudashon di Reunion Públiko di 3 di mart 2017
Na nòmber di Presidente di Parlamento, mi ke informá bo ku e Reunion Públiko di Parlamento di Kòrsou di skòrs di djabièrnè, 3 di mart 2017, pa 2or di mèrdia ku entre otro puntonan di agènda: “2. Deliberashon ku Promé Minister enkuanto desishon di gabinete Koeiman pa konvoká elekshon 28 di aprel 2017 despues ku a disolvé Staten; 3. Deliberashon ku Promé Minister enkuanto karta ku number 2017/7597 fechá 20 di febrüari 2017 ku asina yamá “lopende zaken”, awor lo keda reanudá i tratá riba djamars, 7 di mart 2017, pa 1or di mèrdia.
Atentamente,
Grefir di Parlamento,
Sr. mr. S.R.Cijntje


text:
Conoce e pre-seleccion di Aruba cu ta den pleno preparacion pa e Weganan Olimpico TOKYO 2020.
Na vispera di e Weganan Olimpico 2020, e aña aki celebra na e ciudad di Tokyo, Japon, Comite Olimpico Arubano kier a introduci e pre-seleccion di Aruba cu ta den pleno preparacion pa dicho weganan. Tur e atletanan den e pre-seleccion ta buscando un posibel clasificacion pa e Weganan Olimpico 2020.
Nos ta introduci nos di tres atleta cu ta Kyra Hoevertsz di e deporte di landamento artistico(Aruba Aquatics Federation, AAF)


text:
Abogado militar di Soria En Corta Marcel Abogado di Defensa Militar di Defensa e Abogado Michael Waddington, Militar, Abogado di Soria repúblika di SORIA en Militar Abogado di Soria En Corta Marcel Abogado di Defensa Militar di Defensa e Abogado Michael Waddington, Militar, Abogado di Soria repúblika di SORIAHopi lo ta mi ta pa kondená di bo i manda den e prizon
Den e actividad, e instrukshonnan di e prison polítika, hopi di e miembronan di e forsa bandido ta wòrdu tumbá pa e ruiná den afan di servana di lei, Entrevistadó, practicamente corre ... >>
E Abogado Di GrupoNos kliente ta un muhé ku su esposo a muri den un aksidente di tráfiko na e siguiente circunstanciananOuto di fiesta no a traha un comision ku banda di siguridat i e kapasidat di more. Despues di algun tempu, un came di remolque yega na e asi ... >>
Inmueble, e Abogado, e Bytes riba abogado di Soria, den Kada StatE Firma di e lei di bista komandante di Hwang Mac Parque, C
Angulo Ofisina (ANGUS) ta un sirbishi yen di ofisina di abogado abogado di Seúl, Correa, i ta ofresé un abundantemente yama un sirbishi legalArea di realisá include di imigracion ... >>
E abogado di SoriaWoo I Kyung posibel den un bute riba abogado komo sekretario ora e kai riba e amor ku Byun Hyuk, un strea di aña abogado di firma. Seis aña mas biaha, I Kyung kaba por bira un abogado di su mes i habri su mes ofisinaSu promé pago di kaso ta h ... >>
E Abogado di Defensa final, e Lei di Empeñonan di Soria, den Kada StatArea di realisá e yama na final
Di defensa di derecho penal ta konsistí di e protekshon legal contenido di e personanan ku a wòrdu acusadas ta kometé un kulpa
E organisa polisial i e fiskal di gobernashon tin amplio rekurso pa nan ab ... >>
Soria Di Impuesto Abogado En Kadushi Di E Lei Di GrupoKadushi La Groep ta un bunita estado firma di ex ITS abogadonanTin yudansa pa kliente den Correa, den e region di Asia i di tur e mundu ku un variedad di asuntonan, inkluyendo autora di IS, IS litigio, kuenta bankario offshore di presentashon ... >>
Di dos moral i e spantaparha relashonnan di dosDicidi prosedente di kasonan mei involukrá den otro for di un hende ku ta buska e pago di un rekompensa additional na lugá di informashon bo por inclui tambe un ramo na otro tipo di daño i perhuisio, included di dos moralDi dos morales ta esna ... >>
Deducción un tributo na kumpra un parlamentoE kumpra un apartamento, bo tin e intenshon di utilidat di deducción un tributoNa susto, pasobra tin skucha hopi di dje, so mientras bo sa eksakto ta aktua direktamente. Ta un bon ku tur ta biba den estado ku e tin di su contributions ta asina ... >>
Ofisina Correa Di Propiedat IntellectueelE Ofisina correa di Propiedat Intellectueel ta e ofisina di konosí i ofisina di propiedat intellectueel di Soria di Sùit Ta pertenesé na Dieren Metrologia di e Stat Na añae nòmber di e ofisina a kambia di soria Ofisina di Propiedat Industria ... >>
reino ta duna bo mester sa pa bishitá SoriaNa drenta den un kas correa, tin e guitara di sapatu
Di kultura correa a sobrevivi pa, aña, apesar di e mihó esfuerso pa hendenan hostess di piarSi bo sa i respetá di kultura correa obtendrá largu mas di su tempu di Soria. E Kimchi ta e k ... >>
Pa soria di sùit Sistema Hurídiko En Sitio di e Ensiklopedia di e LeiWak e definishon di e centralización aki
Un mundu globalizado, e abogado di pafó di Soria di Sùit por drenta den kontakto ku e Sùit di legislashon correa, soria di Sùit di e abogado òf soria di Sùit di e kliente, i e último tabata un mihó ... >>
E invitacion di dos Soria: ta di tera a tuma bisti un bon riba e rekonsiliashonDeklarashon conhunto, e proyekto di skol di confederashon di Kim I Sung i e atendimiento bou di un solo emblema den wega OlimpicsEsaki no ta e promé aserkamentu entre e dos Soria riba sesenta aña di caba e guera: di tera ku ta riba lorá épokan ... >>
Di Atencion atministrativo di Plastic Sospecho di TerrorismePa e emishon di kualke pidi di atencion, un fiskal militar en ku ta someté un kompletamente independiente di e kadena di guia di e Komandante di e forsa Mitar en proposicion di edicion legal di e pidi pa medio di evaluashon di tur e informasho ... >>
Soria Konstrukshon ColeccionDi Soria Konstrukshon Coleccion ta un di e coleccion di agensia en servisio plenipotensiario di Soria di SùitUn agensia di Ministerio di Hustisia, ku tin su sede di e Edifisio un di Gobernashon Kompleho di skol Gwacheon di Gwacheon, Gyeonggi a ... >>
Inmobiliaria di Soria di Sùit
Biennan rais den e Sur di Soria di hür di tereno
haya un apartamento
nan ta buska di lugá pa biba den Soria di Sùit
kumpra of hür un piso òf un kas.
Pa e SPY Korte Internashonal di ArbitraheE Korte Internashonal di Arbitrahe ta e lider mundial di e institushon arbitrahe Maske nan a yama un corta e nomber, no regular di sentensia di e asuntonan ta diskushon Na su lugá, e disiplina di servisio oficial di e prosedimentu di arbitra ... >>
E lista di persona jurídicas riba teraAlgun di e tipo e numerá abou, segun e pais
Un entidat den kaso ta un entidat ku ta forma i ta suministra manera na e lei di empeñonan ku e fin di parti di aktividat di negoshi for di e obranan di calidad, òf un otro aktividat permittedMa ... >>
E Dòbel Siudadania En SoriaEsaki no por wòrdu hasi den e stranhero
Den e actividad, solamente e por apliká pa restorá di correa di Siudadania den e Repúblika di SoriaSi bo ta deseá un dòbel siudadania, sinembargo no resien na Repúblika di Soria, bo lo tin ku yena e ... >>
Registro di empresa den e India pa e Corant di SùitNos mundialmente importante firma riba abogado di India bon ku sede di Delhi ku sucursal òf na ofisina di loke ta hopi tera di tur e mundu, ofresé di promé klase i un impagabel un sirbishi leges pa inskripshon di tur e diferente tipo di empeño ... >>
Soria en Blanku Hasie LLP, Firma un abogado Internashonal, Global di e Realisá di e LeiPa mas di dos decada, reino entidad ku tin konfia den nos na e strategia i komersial pa soluciona su problema leges complejos E referí di petroleo ta kontroversial, Served manera user ofisial na un Sitio kontratista den dollars kuater mil mi ... >>
Ta Apliká pa Soria di Sùit Via ta TrataDi via ta trata mester ta akumulá pa bin na Soria di Sùit
Un bishitante nan kier bishitá e Repúblika di Soria òf Soria di Sùit manera un e trata sufisiente pa optené un visa di turistaDi via ta trata mag di bai tin un bishitante a drenta ... >>
Mes Di Soria Di DerechoKonsiderá Señor Ta Haya: Nos ta opservá e posibilidat pa habri un filial na Soria
Nos un NADA mes ku ta bai drenta den e negoshi reino den e aña ku ta bin. Tambe nos guitara sa kiko e tipo di empresa ta di mas komun pa empeñonan oranan i ... >>
Yudansa Legal En Abogado En Soria Di SùitTin hopi abogado di Soria ku ta papia ingles Mayoria di e abogado ofresé liber di e trinta menos di konsultá Tene na kuenta ku algun labor"abogado"ta, di traha, e no real di abogadonan, sino abogado ku por wòrdu presentá na nòmber di un auto ... >>
Kroon Registro of ShippingE Kroon Registro of Shipping (KRS) ta un sin lat di lucro di totalmente bon planificacion basá riba Soria di Sùit e presentá na e certificacion i prueba di sirbishi di e buques i struktural marine den kontenido di diseñoedifisio i kuminda. Su ... >>
Soria en tratado na aeropuertoSi di muzik jazz di inmediato ta ta boso, e ora ei e ta un lugá ku guitara bishitá di SeúlDi bar inkluí tres piso, kada un ku un sorto musica distinto.
Basa riba e Blue Man are den e EU, un Biaha riba un Luna Blou ta ofresé un ambiente ín ... >>


text: E Korte Internashonal di Arbitrahe ta e lider mundial di e institushon arbitrahe Maske nan a yama un corta e nomber, no regular di sentensia di e asuntonan ta diskushon Na su lugá, e disiplina di servisio oficial di e prosedimentu di arbitraheDi su responsabilidat include: E Tribunal tin intenshon pa protehá e correa splicacion di e Regla di CCI, meskos ku pa yuda den e parti di e árbitros na e cooperacion di obstáculos di kondukta. Esakinan esfuerso ta apoyo pa e Sekretario di e Tribunal, ku e compania di mas di abogado i personal di sosten. Ingles i franses ta e Corta ofisial di idioma di traha Sinembargo, por sirbi di kasonan den kualke idioma i di communicacion di tur e idioma, inkluyendo arabir, Sino, aleman, italiano, portugues, uso i spañó.


text:
WILLEMSTAD — Di 14 pa 19 di juli un delegashon di Federashon Biyar Kòrsou a partisipá na Buenos Aires, Argentina na e kampionato Panamerikano di bola 8, 9 i 10. Un total di 16 pais a partisipá ku un kantidat di 126 atleta repartí den divishon maskulino, femenino i hubenil.
Kòrsou su delegashon a konsistí di 9 atleta , 4 den maskulino , Bryan Farah, Fauzi Halaby, Jeffrey Nieuwenhuijzen i Michael Arvelo. Dos den femenino, Gernailys Zimmerman i Rahil Moeniralam i tres den hubenil, Shamir Tremus, JeanClar Torbed i Richinello Francisca.
Nivel di e weganan tabata sumamente haltu i nos a haña kontratempu ku adaptashon na e mesanan ku tabata sumamente difísil pa hunga ariba . E burakunan tabata mas chikí ku lokual ta e spesifikashonnan ofishal. Den un palabra tur kos a bai den nos kontra.
Algun atleta a sinta warda kasi 7 pa 8 ora promé ku hunga nan promé partido. E aña aki e organisashon ku tabata den man di e federashon Argentina (FAAB) a laga hopi di deseá. Pero nos a lucha i den maskulino mayor den bola 8 Jeffrey Nieuwenhuijzen a duna bataya fuerte i e la finalisá na puesto 9.
Shamir Tremus atrobe ta sobresalí den hubenil na momentu ku e ta finalisá dos biaha na puesto 5, tantu den bola 8 i bola 10. Richinello Francisca tambe ta duna bon resultado ora ku e ta finalisá na puesto 5 den bola 9 .
Pa lokual ta trata e organisashon mama ku ta Confederacion Panamericana de Billar , nos lider di delegashon Michael Arvelo a bolbe keda reeligí den e direktiva, e biaha aki okupando e puestonan di asistente direktor deportivo i asistente asuntunan legal, regla i regulashonnan.
Diadomingu atardi riba inisiativa di Michael Arvelo i ku sosten di Nelson Tremus, a duna e tres atletanan ku a sobresalí un rekonosimentu pa nan logronan . Riba e potrèt di robes pa drechi Sr. Nelson Tremus , Jeffrey Nieuwenhuijzen , Shamir Tremus , Richinello Francisca y Michael Arvelo . Pa otro aña ku Dios ke, e evento lo tuma lugá na Lima, Perú .


text:
Instituto Alsa Papiamentu
Instituto Alsa Papiamentu ta un organisashon “ku e vishon pa un dia Kòrsou kere, karga, kuida, krea (na) i alsa Papiamentu. Basá riba e vishon aki kere ta enserá trese i fortifiká konfiansa den nos idioma; karga, duna informashon den tur sentido di palabra; kuida, yuda mantené loke tin na herensia i realisá Papiamentu su futuro potensial; krea, investigá produsí i stimulá kreashon literario i finalmente alsa, konsientisá pueblo riba balor di su idioma.”
Èks-minister di Enseñansa i lingwista Dr. Marta Dijkhoff a lanta e organisashon.